Exqrch/javanese-Komodo-pixelgpt huggingface dataset:
Aksara "Vaṭṭeḻuttu" isih diuri-uri ana ing bang kidul wewengkon panyatur basa Tamil, ing kraton Chéra lan Pandyan, tekan abad kasawelas rikala kraton Pandyan diteluk kraton Chola.
Pirang-pirang abad sabanjuré, aksara Chola-Pallawa owah dadi aksara Tamil modhèren
Sarana gurit kala semono sing nganggo godhong tal nglantari owahé aksara iki
Para citralika kudu ati-ati supaya ora mbolongaké godhong tal nalika nggurit nganggo tanah (sabangsa "stilus") amarga godhong sing kabolong luwih gampang suwèk lan rusak
Tundhoné, "puḷḷi" minangka pangkon banjur arang dianggo saéngga uni wyanjana wantah ditulis padha karo wyanjana sing mawa swara
Padha kaya iku, sandhangan swara "kuṟṟiyal ukaram", sandhangan "u" satengah bunder sing ditulis ing pungkasan tembung utawa tengah tembung camboran, uga wis ora dianggo manèh lan digantèkaké sandhangan "u "sing ringkes
Sandhangan "puḷḷi" langka kanggoné nganti mesin pangecap diciptakaké, déné sandhangan "kuṟṟiyal ukaram" panggah ora dianggo nganti saiki kamangka uni sing magepokan isih ana lan wigati kanggo guru lagu basa Tamil
Nalika abad kaping sangalas, rupa sawenèh hurup diringkes supaya gampang anggoné ditulis
Ing abad kaping rongpuluh, aksara Tamil diringkes manèh ping bola-bali ing sawatara réformasi aksara
Tundhoné, sandhangan swara kanggo saben hurup wyanjana kabèh dadi sarupa lan sandhangan-sandhangan mirunggan sarta rupa-rupa hurup sing ora ajeg ora dianggo manèh
Gegayutan karo aksara-aksara India
Aksara Tamil ana pirang-pirang bédané saka aksara-aksara liyané ing kulawarga aksara Brahmi
Ora kaya saben aksara ing kulawarga aksara Brahmi, ing aksara Tamil ora ana uni wyanjana andhegan sinwara utawa uni wyanjana andhegan aspirat jalaran uni mangkono dudu fonem basa Tamil, masiya alofon andhegan frikatif lan alofon andhegan sinwara ana ing basa Tamil lésan
Mulané, pralambang க் "k", contoné, bisa diucapaké /k/ uga bisa diucapaké /ɡ/ utawa /x/ miturut paramasastra Tamil
Sawènèh pralambang liya bakal ditrapaké kanggo uni-uni iki manawa aksara Tamil dianggo saperlu ngguritaké basa Sangsekerta utawa liyané
Uga ora kaya aksara-aksara saka kulawarga aksara Brahmi liyané, ing aksara Tamil arang ana ligatur tipografis kanggo mratandhani wyanjana jèjèr, sing pancèn arang ana ing basa Tamil tinimbang ing basa-basa India liyané
Yèn kadadèn ana wyanjana jèjèr, hurup wyanjana kapisan dipangkon mawa "puḷḷi" tumuli hurup wyanjana kapindho ditulis ing sabanjuré
Nanging mangkono, paugeran iki ora bisa ditrapaké kanggo nulis க்ஷ "kṣa" karo ஸ்ரீ "śrī"
Hurup-hurup wyanjana dijenengi hurup "awak" ("mei")
Hurup wyanjana digolongaké dadi telung golongan: "vallinam" (wyanjana abot), "mellinam" (wyanjana ènthèng, kalebu kabèh uni nasal), lan "itayinam" (wyanjana madya)
Ana sawatara paugeran lèksikal kanggo nyipta tembung
Pustaka "Tolkāppiyam" ngandharaké paugeran mangkono
Sawenèh contoné ya iku: (1) tembung ora bisa dipungkasi mawa wyanjana tinamtu lan ora bisa diwiwiti mawa wyanjana tinamtu, ya iku "r-", "l-" lan "ḻ-"; (2) ana rong wyanjana untu "n" - sing pamasangé (a) gumantung dipasang ana ing ngarep tembung apa ora lan (b) gumantung hurup sakiwa-tengené
(Kala kawuri, salah siji hurup "n" iku diéja minangka wyanjana alvéolar, kaya ta sing isih dicaturaké ing basa Malayalam.) Dentawyanjanané aksara abugida Tamil iki mèmper karo dentawyanjanané aksara-aksara abugida tangga-teparoé yèn dideleng saka géografiné utawa linguistiké
Iki nuduhaké yèn aksara-aksara iki duwé asal-usul sing padha, ya iku saka aksara Brahmi
Basa Tamil ing pacaturan nyamboraké akèh fonem sing ora ana ing "Tolkāppiyam"
Hurup kanggo nulisaké uni-uni iki diarani "grantha", sing wis kalebu ing basa Tamil modhèren
Hurup-hurup iki diwulangaké ana ing pamulangan dhasar lan dilebokaké sajeroning panyandi Pamaréntah Tamil Nadu sing dijenengi "Tamil All Character Encoding" (TACE16, tegesé Panyandi Sarwa Aksara Tamil).
Ing mangsa saiki, ana telung gabungan pralambang dhasar aksara Tamil sing racaké kanggo nulisaké uni-uni saka basa Inggris 'f', 'z', lan 'x'
Iki kanggo nulis jeneng-jeneng lan tembung-tembung basa Inggris lan basa Arab
Gabungané ya iku ஃப் kanggo f, ஃஜ் kanggo z lan ஃஸ் kanggo x
Contoné: asif = அசிஃப், aZaarudhiin = அஃஜாருதீன், rex = ரெஃஸ்
Upaya nggolongaké hurup dadi wyanjana sinwara lan ora sinwara sarana aksara-ndhuwur ("superscript") lan aksara-ngisor ("subscript") uga wis tau dianakaké nganggo angka siji, loro, telu, lan papat sing tegesé (1) ora sinwara, (2) aspirat ora sinwara, (3) sinwara, lan (4) aspirat sinwara
Cara iki kanggo nulisaké tembung-tembung Sangsekerta ing pustaangka pustaka Sangsekerta-Tamil nganggo aksara Tamil
Contoné: க₁ - Ka க₂ - Kha க₃ - Ga க₄ - Gha
Nanging, cara iki durung diakoni Unicode
Ora ana aksara-ngisor kanggo aksara Grantha ing Unicode lan panggon ndèkèkaké angangka angka iku kudu langsung sinandhingan karo hurup wyanjanané, déné Unicode nyandi aksara mangkono dadi கௌ₂ utawa க₂ௌ kanthi permutasi sakenané
Hurup swara uga aran hurup 'kauripan' ("uyir") utawa 'jiwa'
Gabungané hurup wyanjana (sing diarani hurup 'raga') karo hurup swara dijenengi hurup 'urip' ("uyirmei", tegesé hurup sing duwé 'raga' lan 'jiwa')
Hurup swara ing aksara Tamil dipérang dadi hurup hraswa lan hurup dirga (sabené ana lima) saha rong sandhyaksara (diftong)
Nganggo conto wyanjana 'k': Pralambang mirunggan ஃ (arané "akh") iku wisagra
Pralambang iki adaté murni mung kanggo ing paramasastra, nanging saiki uga dianggo minangka sandhangan kanggo uni-uni basa manca
Contoné, ஃப் iku kanggo uni "f "saka basa Inggris sing asliné ora ana ing basa Tamil
Uniné hurup swara dirga ("nedil") dawané udakara ping pindhoné uniné hurup swara hraswa ("kuRil")
Sandhyaksara wiyahé dilésanaké ping karo tengahé swara hraswa, masiya uga ana sawatara pustaka paramsastra sing nggolongaké sandhyaksara sajeroning swara dirga ("nedil")
Ana ing rupa gabungan, sandhangan swara bisa dipasang ing tengené, kiwané, utawa kiwa-tengené hurup wyanjana
Rupa gabungan iki uga bisa wujud ligatur
Paugeran bab ligatur iki panggah owah
Paugeran lawas ligaturé luwih akèh tinimbang paugeran anyar
Sing kadeleng ing kaca iki gumantung fon apa sing dianggo; contoné, fon Code2000 ligaturé luwih akèh tinimbang fon Latha
Amarga akèhé ligatur iki, ana pamrakarsa réformasi aksara sing njangkah supaya kabèh rupa ligatur disingkiraké lan kabèh sandhangan swara ditrapaké mung ing sisih tengené wyanjana
Unicode nyandi pralambang manut urutan logis (ajeg wyanjana dhisik), kamangka panyadi 8-bit warisan (kaya ta TSCII) milih manut urutan tulis
Mulané, nata urutané manèh rinasa wigati nalika malih saka panyandi siji menyang liyané lantaran ora bisa yèn mung nyocogaké urutan saprangkat titik-sandi siji padha karo liyané
Tabèl gabungan hurup-hurup Tamil
Tabèl ngisor iki mratélakaké hurup-hurup swara ("uyir" utawa 'kauripan') ing larik paling ndhuwur lan hurup-hurup wyanjana ("mei" utawa 'raga') ing sisih pinggir
Gabungan kaloroné dadi huruf Tamil gabungan ("uyirmei").
Saliyané angangka angka dhasar (0-9), aksara Tamil uga nduwéni angka kanggo 10, 100, lan 1000
Lambang sing tegesé dina, wulan, taun, dèbit, krèdit, mau, rupé, lan angka uga ana
Larik Unicode aksara Tamil ya iku U+0B80–U+0BFF
Babagan klawu ya iku titik-sandi titik-sandi sing ora tinugasan
Iku ateges titik-sandi ing babagan iku ana pasangané ing aksara Asia Kidul liyané tur kanggo utawa tinugasan, déné ing aksara Tamil ora tinemokaké fonemé mula ora ana hurupé lan titik-sandiné ora kanggo lan tinugasan
Kayadéné aksara-aksara Asia Kidul liyané ing Unicode, panyandi aksara Tamil asliné tumurun saka pakem ISCII
ISCII lan Unicode nyandi aksara Tamil minangka abugida
Sajeroning abugida, pralambang dhasar nglambangaké sauni wyanjana sing tinutan swara gawan
Wyanjana sinandhangan swara utawa wyanjana wantah (tanpa swara) dilambangaké sarana pralambang dhasar diwènèhi pralambang katrangan
Saben titik-sandi sing nglambangaké fonem sing padha ing aksara-aksara Asia Kidul, kalebu aksara Tamil, disandèkaké menyang babagan sing padha sajeroning Unicode
Masiya Unicode nrapaké aksara Tamil kaya déné abugida liyané, kabèh pralambang wyanjana wantah lan pralambang wanda ing aksara Tamil bisa dimunculaké kanthi nggabungaké sawenèh titik-sandi titik-sandi Unicode, kaya ing Tabèl Wanda Aksara Tamil Unicode ngisor iki
Sajeroning Unicode 5.1, urutan tinengeran ditambahaké kanggo kabèh pralambang wyanjana wantah lan pralambang wanda aksara Tamil
Unicode 5.1 uga duwé urutan tinengeran kanggo ligatur ing aksara Tamil SRI ("śrī"), ஶ்ரீ
Urutan iki dijenengi "TAMIL SYLLABLE SHRII" (cara Jawa: WANDA TAMIL SHRII) sing dumadi saka jèjèran Unicode U+0BB6 U+0BCD U+0BB0 U+0BC0
Basa Kanikkar Basa Kanikkar ya iku basa ding dicaturaké déning wong Kanikkar sing cacahé udakara wong 19.000 ing India bang kidul
Bebrayan iki dumunung ing alas utawa cedhak alas wewengkon Thiruvananthapuram lan Kollam ing Kerala, lan wewengkon Tirunelveli ing Tamil Nadu.
Basa Badaga Basa Badaga (cara Tamil: படகா, cara Kannada: ಬಡಗ) ya iku salah siji basa Dravida (cawang basa Kannada Kuna) sing dicaturaké udakara wong 400.000 ing Punthuk Nilgiri ing Tamil Nadu
Basa iki moncèr saka swara rétroflèké lan akèh mèmperé karo basa tanggané basa Kannada
Kawitané, basa iki pancèn diarani dhialèk basa Kannada
Nanging saiki, basa iki wis diakoni minangka basa dhéwé
Tembung Badaga duwé teges 'basa Badaga' uga 'wong Badaga' sing nyaturaké basa iki.
Basa Irula Basa Irula ya iku salah siji basa Dravida sing dicaturaké déning wong Irula sing dumunung ing tlatah Pagunungan Nilgiri, wewengkon Tamil Nadu lan Karnataka, India
Basa iki tinulisaké nganggo aksara Tamil
Basa Paniya Basa Paniya ya iku salah siji basa Dravida ing India
Basa iki dicaturaké déning wong Paniya, suku kapencil sing kaakèhané dumunung ing praja Kerala
Basa iki uga diarani basa Pania, Paniyan, utawa Panyah
Miturut Sènsus 1981 ana 63.827 panyatur basa Paniya
Cacahé iki dumadi saka wong 56.952 ing wewengkon Kerala, wong 6.393 ing wewengkon Tamil Nadu, lan wong 482 ing wewengkon Karnataka
Akèh-akèhé panyatur basa iki dumunung ing dhistrik Wayanad, Kozhikode, Kannur, lan Malappuram ing Kerala, lan ing bang wétan Punthuk Nilgiri ing Tamil Nadu.
Basa Saurashtra Basa Saurashtra ya iku basa Indo-Arya sing dicaturaké déning bebrayan Saurashtra ing Gujarat sing migrasi migrasi lan dumunung ing India Kidul
Wewengkon Madurai ing Tamil Nadu paling akèh wargané saka bebrayan iki, sarta minangka sasana budayané
Basa iki akèh-akèhé mung wujud basa cecaturan kamangka duwé aksara dhéwé kanggo nulisaké
Kurangé pamulangan sing mulangaké aksara lan basa Saurashtra asring karan-sebut sing njalari sithiké cacahé wong sing bisa maca lan nulis aksara Saurashtra
Aksara Latin, Déwanagari, utawa Tamil uga asring dianggo minangka aksara cadhangan déning wong Saurashtrians
Sènsus India mratélakaké cacahé panyatur basa iki ana wong 185.420 (sènsus 2001).
Aksara Malayalam Aksara Malayalam ("Malayāḷalipi"; [mələjaːɭə lɪpɪ]), uga diarani aksara Kairali["butuh rujukan"] ya iku aksara saka kulawarga aksara Brahmi sing adaté kanggo nulisaké basa Malayalam, basa resmi ing Kerala, India, basa sing dicaturaké déning wong 35 yuta sadonya
Aksara Malayalam uga wiyahé kanggo nulisaké basa Sansekerta ing Kerala
Kayadéné aksara-aksara India liyané, aksara iki sipaté alfasilabari utawa abugida, ya iku aksara sing dhasaré semu “alfabètis" lan semu wanda
Aksara Malayalam modhèren dumadi saka 15 hurup swara, 41 hurup wyanjana, lan sawatara lambang liya
Aksara Malayalam iku sajatiné aksara Vatteluttu sing diimbuhi lambang-lambang saka aksara Grantha kanggo nulisaké tembung-tembung serapan saka basa Indo-Arya
Aksara iki uga kanggo nulisaké sawenèh basa minoritas kaya ta basa Paniya, Betta Kurumba, lan Ravula
Basa Malayalam dhéwé ing kala kapungkur ditulis nganggo manéka aksara
Saman Saman iku novèl kang ditulis déning Ayu Utami
Novèl iki dadi salah sawijining panggerak ide feminisme ing Indonesia
Saman dibabar taun 1998, lan ing taun iku dadi pamenang sayembara novèl DKJ utawa Dewan Kesenian Jakarta
Aksara Sinhala Aksara Sinhala (cara Sinhala:සිංහල අක්ෂර මාලාව, "Sinhala Akṣara Malava") ya iku aksara abugida sing dianggo déning wong Sinhala ing Sri Lanka lan manéka papan kanggo nulisaké basa Sinhala lan basa-basa liturgi kaya ta basa Pali lan basa Sansekerta
Minangka anggota kulawarga aksara Brahmi, aksara Sinhala bisa diturut asalé punjul 2.500 taun kapungkur
Aksara Sinhala asring diarani rong aksara, utawa aksara sajeroning aksara, amarga duwé rong golongan hurup
Golongan punjer diarani śuddha siṃhala (Sinhala wantah, ශුද්ධ සිංහලimg) utawa eḷu hōḍiya (aksara Eḷu, එළු හෝඩිය img), kanggo nulisaké fonem-fonem asli basa Sinhala
Golongan imbuhan diarani miśra siṃhala (Sinhala camboran, මිශ්‍ර සිංහලimg), kanggo nulisaké tembung-tembung basa Pali lan Sansekerta
Aksara Tigalari Aksara Tigalari (cara Sansekerta: तिगळारि लिपि, cara Kannada: ತಿಗಳಾರಿ ಲಿಪಿ ,"Tigaḷāri lipi") ya iku aksara saka kulawarga Brahmi bang kidul sing dianggo ing tlatah Kanara lan Malenadu ing Karnataka
Sadurungé, aksara iki uga dianggo ing wewengkon Kasaragod ing Kerala
Aksara iki tumurun saka aksara Grantha lan akèh mèmperé sarta caket gayutané karo aksara Malayalam, sing sababon
Sing nganggo aksara iki akèh-akèhé para Brahmin panyatur basa Tulu, kaya ta Brahmin Shivalli, lan Brahmin Havyaka saha Brahmin Kota, para panyatur basa Kannada, kanggo nulisaké mantra-mantra Wéda lan tulisan-tulisan agama abasa Sansekerta
Akèh-akèhé aksara iki kanggo nulisaké basa Sansekerta, sanajan karya-karya abasa Kannada lan abasa Tulu uga ana
Aksara iki saiki ora dianggo manèh kanggo nulisaké basa Kannada lan basa Tulu awit kakaroné adaté ditulisaké nganggo aksara Kannada.
Aksara Grantha Aksara Grantha (cara Tamil: "Kiranta eḻuttu", cara Malayalam: "Grantha lipi") ya iku aksara saka kulawarga aksara Brahmi sing sumrambah ing India Kidul kawit abad angka 6 nganti abad angka 20
Aksara iki tinurun saka aksara Brahmi sing ngrembaka ing wewengkon Tamil Nadu
Sing nganggo aksara iki adaté wong Tamil ing wewengkon Tamil Nadul lan Kerala saperlu nulisaké basa Sansekerta lan basa kuna Manipravalam
Aksara iki isih dianggo ing pamulangan-pamulangan Wéda tradhisional (cara Sansekerta: "veda pāṭhaśālā")
Aksara Malayalam iku turunan langsung aksara Grantha, samana uga aksara Tigalari lan aksara Sinhala
Mundhak moncèré aksara Dewanagari kanggo nulisaké basa Sansekerta lan dhesekan politis gagasané Tanittamil Iyakkam kanggo nggantèni aksara iki mawa aksara Tamil njalari ora kanggoné manèh aksara iki ing wewengkon Tamil Nadu kawit abad angka 20
Masiya aksara iki isih urip, panganggoné mung winates ing pustaangka pustaka agama Hindhu ing Tamil Nadu.
Aksara Vaṭṭeḻuttu Aksara Vaṭṭeḻuttu, utawa diucapaké Vattezhutthu (tegesé "aksara mlungker", cara Tamil: வட்டெழுத்து "vaṭṭeḻuttu"; cara Malayalam: വട്ടെഴുത്ത് "vaṭṭeḻuttŭ") ya iku aksara abugida sing asalé saka wong Tamil kuna ing India Kidul
Aksara iki tinurun saka aksara Tamil-Brahmi lan minangka salah siji saka telung aksara sing diréka wong Tamil kanggo nulisaké basa Proto-Tamil
Aksara liyané ya iku aksara Grantha kuna utawa aksara Pallawa lan aksara Tamil
Aksara silabis (aksara sing dumadi saka wanda) iki temon buktiné ana kawit abad angka 6 M nganti abad angka 14 ing wewengkon sing saiki dadi praja Tamil Nadu lan Kerala ing India
Aksara iki sabanjuré kagantèni déning aksara Tamil lan aksara Malayalam modhèren
Aksara Vaṭṭeḻuttu dhéwé ngantèkaké aksara Tamil-Brahmi kanggo nulisaké basa Tamil sabubaré abad angka 2 M
Rupané aksara iki sing mlungker uga dianggo ing wewengkon Kerala kanggo nulisaké basa Tamil saha basa Proto-Malayalam lan basa Malayalam
Tekan sepréné, basa Malayalam ditulis nganggo aksara Malayalam
Padunung Kuccaveli, sing papané ana ing bang lor Trincomalee, nganggo aksara Vaṭṭeḻuttu kawit antara angka 5 lan angka 8
Temoné ing kana wujud prasasti watu
Aksara Kannada Aksara Kannada (IAST: "Kannaḍa lipi") ya iku aksara abugida saka kulawarga Brahmi
Aksara iki adaté kanggo nulisaké basa Kannada, salah siji basa Dravida ing India Kidul, mligi ing praja Karnataka
Aksara Kannada uga sumrambah ing wewengkon Karnataka kanggo nulisaké basa Sansekerta
Sawenèh basa minoritas, kaya ta basa Tulu, basa Konkani, basa Kodava, basa Sanketi, lan basa Beary, uga ditulis nganggo aksara kang dhedhasar aksara Kannada
Aksara Kannada lan Telugu akèh memperé, mula asring diarani rong gagrag saka siji aksara
Kayadéné iku, "Goykanadi", gagrag Kannada Kuna, ing kala kapungkur tau kanggo nulisaké basa Konkani ing praja Goa.
Aksara Telugu Aksara Telugu ya iku aksara abugida saka kulawarga aksara Brahmi kanggo nulisaké basa Telugu sing dicaturaké ing praja-praja India bang kidul kaya ta Andhra Pradesh, Telangana, sarta wewengkon tangga-teparoné
Aksara Telugu uga sumrambah kanggo nulisaké basa Sanskerta
Aksara iki aksara wigati nalika mangsané Vengi Chalukyas
Awit padha-padha tinurun saka aksara Brahmi, aksara iki akèh memperé karo aksara saduluré, aksara Kannada.
Pamérangan administratif Azerbaijan Azerbaijan dipérang dadi: Dhaftar rayon, kecamatan lan kutha ing Azerbaijan: Républik otonom Nakhchivan
Pitu rayon lan kutha (şəhər) ing Nakhchivan kadhaptar dhewe.
King of Ambition King of Ambition (#ALIH, uga dikenal minangka Queen of Ambition) ya iku serial televisi Koréa Kidul taun 2013 kang dibintangi Kwon Sang-woo, Soo Ae, Yunho, Kim Sung-ryung, lan Go Joon-Hee
Serial iki digiyaraké ing SBS wiwit 14 Januari tekan 2 April 2013 ing dina Senin lan Selasa jam 21:55 kanggé 24 episode.
Aksara Siddhaṃ Siddhaṃ (𑖭𑖰𑖟𑖿𑖠𑖽), sabubaré owah dadi rupa anyar banjur kondhang mawa aran Siddhamātṛkā, ya iku jeneng aksara kang dianggo nulisaké basa Sangsekerta kawit taun 600-an tekan taun 1200-an
Aksara iki tumurun saka aksara Brahmi sarana aksara Gupta, lan nurunaké aksara Tirhuta, aksara Assam, aksara Bengali, lan aksara Tibèt
Panulisé jeneng aksara iki rada mbingungaké amarga tembung "Siddhāṃ" karo "Siddhaṃ" loro-loroné kaprah dianggo, sanajan ana kang ngarani tembung "Siddhaṃ" iku kang "bener"
Aksara iki kasil besutan aksara kang dianggo nalika mangsané Kraton Gupta
Jenengé aksara dijupuk saka tembung "Siddhaṃ" utawa "Siddhaṃ astu" (muga-muga sampurna) kang asring tinulisaké ing sesirahé pustaka
Tembung Siddhaṃ ateges "paripurna" utawa "sampurna" cara Sangsekertané
Jejuluk liya aksara iki ya iku ing #ALIH; "bonji" lan ing basa Tradisional: 悉曇文字; Pinyin: Xītán wénzi
Siddhaṃ iku kalebu abugida, dudu alfabèt, amarga saben pralambangé (karakteré) nglambangaké sawiji wanda
Hurup-hurup wyanjana tanpa sandhangan mesthi mawa swara hraswa 'a'
Panrapé sandhangan ngasilaké swara liya, anuswara, utawa wisarga
Tandha wirama bisa dianggo saperlu nandhani wyanjana wantah utawa tanpa swara kang kala-kala dadi pungkasané tembung-tembung Sangsekerta
Akèh pustaangka pustaka Buda kang ginawa menyang Cina turut Dalan Sutra ditulis nganggo aksara Siddhaṃ
Aksara iki tansah owah lan nglantari tuwuhé selingan-selingan cilik sajeroning aksara iki ing saben mangsa lan papan
Nanging, pigunané panggah ya iku kanggo nularaké pustaangka pustaka tantra Buda
Kala samana, wigati anggoné ngreksa pangucapé mantra, déné aksara Cina ora trap manawa dianggo nulisaké uni-uni Sangsekerta
Kanthi jalaran iki, aksara Siddhaṃ mèlu kareksa ing Asia Wétan
Adat nulis nganggo aksara Siddhaṃ lestari ing Asia Wétan sarana agama Buda Tantra
Kūkai nepungaké aksara Siddhaṃ menyang Jepang nalika dhèwèké bali saka Cina taun 806 saperlu maguru basa Sangsekerta marang pandhita-pandhita Nalanda, kang salah sijiné ajeneng Prajñā (Tionghoa: 般若三藏; Pinyin: Bōrě Sāncáng, taun 734–810-an)
Rikala Kūkai nuju sinau aksara iki, dalan dharat kanggo merdagang lan jiarah menyang India ditutup déning Kakalifahan Abasiyah kang nembé mbabrahaké wewengkoné
Ing Jepang, nulis mantra lan nurun sutra nganggo aksara Siddhaṃ dadi kalumrahan ing papan pamulangan kawruh Buda Shingon lan Tendai saha ing sékté sinkrètis Shugendō
Hurup-hurup kang dianggo dijenengi "shittan" (悉曇, "shittan") utawa "bonji" (梵字, "bonji" Cina: "Fànzì")
Tripiṭaka Taishō kang kalebu wewatoné Buda Cina ngreksa panganggoné hurup-hurup Siddhaṃ ing mantra
Wong-wong Buda Koréa uga isih ajeg nulis bīja nganggo aksara Siddhaṃ rékan
Rerékan gagrag modhèren ya iku nulisaké unèn-unèn abasa Jepang menyang kaos oblong nganggo Bonji
Aksara Siddhaṃ Jepang wis malih saka aksara asliné kang dianggo nulisaké sūtra, lan saiki wis rada béda saka aksara kunané
Aksara Siddhaṃ lumrah ditulis nganggo cawi kaya hurup-hurup Cina, lan uga ditulis nganggo panuli pring
Ing Jepang, cawi mirunggan aran "bokuhitsu" (朴筆, "bokuhitsu" Chinese: "pǔbǐ") kanggo nggawé kaligrafi Siddhaṃ kang resmi
Gagragé kang ora resmi aran "fude" (筆, "fude" Cina: "máobĭ")
Ing madya abad angka 9, Cina nyingkiraké "agama-agama manca", nglantari dilarangé pustaangka pustaka Siddhaṃ saka Jepang.
Kala samana uga aksara-aksara liya, mligi aksara Déwanagari, nggantèni panganggoné aksara Siddhaṃ ing India, déné ing Bangala aksara Siddhaṃ owah dadi aksara Bengali
Kaanan iki njalari mung kari wewengkon Asia Wétan waé papan lestariné aksara Siddhaṃ
Rupa aksara Siddham kang mbédani dianggo ing Koréa
Gagrag iki adoh bédané saka pakemé kang dianggo ing Cina lan Jepang
Samana uga, tinemokaké bukti manawa aksara Siddham dianggo ing Asia Tengah kawit abad angka 7
Kayadéné hurup-hurup Cina, sarjana Buda ing Jepang kala-kala nggawé pirang-pirang hurup mawa uni kang padha saperlu nambah surasa marang hurup-hurup Siddham
Kalumrahan iki tundhoné nuduhaké anané 'caruban' gagag tulis Cina lan gagrag tulis India lan dadi lantaran tulisan-tulisan Sangsekerta mawa aksara Siddham panjarwané bisa béda-béda gumantung pamacané, mèmper hurup-hurup Cina kang diaku wong Jepang
Mulané, ana manéka rupa hurup kanggo uni kang padha
Tulisan Siddham wiyahé diwaca saka kiwa manengen tumuli ndhuwur mangisor manawa kanggo nulisaké basa-basa India
Kala-kala uga, aksara iki ditulis nganggo gagrag Cina lumrahan, ya iku saka ndhuwur mangisor tumuli tengen mangiwa
Tulisan-tulisan dwiaksara Siddham-Jepang kawaca kanthi digèsèr 90 drajat manengen amarga tulisané aksara Jepang ditulis saka ndhuwur mangisor kaya lumrahé, banjur digèsèr 90 drajat bali amarga tulisané aksara Siddham ditulis saka kiwa manengen
Tundhoné, tulisané aksara Jepang katon nepi
Ing sadawané mangsa, sawenèh sandhangan tambahan diréka kaya ta tandha waca, tandha ulang, tandha pungkas, ligatur mirunggan kanggo wyanjana jèjèr, saha sawatara ornamèn
Pralambang-pralambang iki durung sinandi ing Unicode
Pralambang "nuqta" uga kanggo ing tulisan-tulisan Siddham modhèren
Rupa gabungan liya kang ngandhut hurup ṇ
Aksara Siddhaṃ isih ajeg minangka aksara kang ditulis-tangan
Sawenèh pangudi wis lumaksana nggawé fon-fon komputer masiya tekan sepréné durung ana kang kasil ngolah wyanjana jèjèr
Sing moncèr, Paguyuban Tulisan Digital Buda Cina wis nyipta fon Siddhaṃ tumrap Tripiṭaka Tisho digital, sanajan isih durung bisa ngolah kabèh wyanjana jèjèr
Piranti alus Mojikyo uga ngandhut fon-fon aksara Siddham, nanging mérang aksara Siddham marang babagan kang béda lan butuh fon béda-béda kanggo ngolah salayang
Sistem input siddhaṃ kang gumantung marang fon CBETA, Siddhamkey 3.0, wis dibabar
Aksara Siddham ditambahaké menyang Pakem Unicode Juni 2014 bareng karo dibabaré édhisi 7.0
Babagan Unicode kanggo aksara Siddham ya iku U+11580–U+115FF: Rujukan
Brawala Jepang-Koréa Brawala antara nagara Jepang lan nagara Koréa (Koréa Lor lan Koréa Kidul) iku wis lumangsung pirang-pirang taun iki awit saka sawenèh prakara
Koréa dirèh pamaréntah Imperial Jepang tekan taun 1945
Koréa mungkur merdagang utawa mbuka gayutan diplomatik marang Jepang nganti taun 1965, masiya ing sabanjuré padagangan ngrembaka kanthi temen
Wayah méné, Jepang lan Koréa Kidul iku padha éncon dagang
Akèh siswa, wisatawan, panglipur, lan wong dagang padha lungan antara rong nagara iki
Éwadéné, gayutan pulitik lan ékonomi Koréa Lor karo Jepang ora mundhak
Tekan sepréné, Jepang nyélaki Koréa Lor minangka nagara.
Bank Invèstasi Infrastruktur Asia Bank Invèstasi Infrastruktur Asia utawa Asian Infrastructure Investment Bank (AIIB) iku bebadan kahartakan internasional sing nduwé kawigatèn nyengkuyung binanguné infrastruktur ing wewengkon Asia-Pasifik
Bank iki diprakarsani pamaréntah Cina lan disengkuyung déning 37 anggota sawewengkon saha 20 anggota jaba-wewengkon sing padha kalebu ing Anggota Pangadeg Prospèktif utawa "Prospective Founding Members" (PFM)
Kabèh péhak iki wis nandhatangani Pasal Kasaguhan sing dadi dhasar ukum tumrap pangadegé bank iki